Den Nord-Cimbriske Tilskuer, 1845-03-22
Indenlandsk. Viborg Avis meddeler Nedenstaaende om et afskyeligt Overfald, der nylig er begaaet i Resen Sogn, Fiends Herred: Tredie Paaskedag 1843 blev en ung Pige. Maren Christensdatter, der om Aftenen havde været samlet med endeel andre unge Mennesker hos hendes Fader, en Gaardmand i Høgild, i Resen Sogn, om Morgenen i Dagbrækningen, da hun begav sig tilbage til Dagberg, hvor hun tjente, paa Resen Hede, overfaldt af en slet klædt Person, der forsøgte at frarive hende en Bylt med Klædningsstykker, og, da hun holdt ved den, kastede hende til Jorden og skar hende med en Kniv ikke aleneste over Haandledet, men ogsaa Halsen, idet han satte det ene Knæ paa hendes Bryst, og, og efter derpaa at have reist sig og sparket hende med sine Træsko, idet han forlod hende, truede bende med: "at hun, Fanden tage ham, en anden Gang skulde faae noget Mere!" Pakken der imidlertid var faldet fra hende, havde han efterladt og var skyndt sig vester paa, formodentlig bortskræmmet ved hendes Skrig, da Overfaldet skeete kun et Par Bøsseskud fra et Sted, som kaldes "Kongens Huus. Saarene vare imidlertid ikke dybe eller farlige; men al Forsken efter Gierningsmanden leddede ikke til mindste Spor. - Samme Pige har nu atter været udsat for et lignende, men denne Gang langt værre Overfald. Søndagen den 9de Marts havde hun om Aftenen igien været samlet med flere af Omegnens Beboere hos Forældrene og var benimod Morgenstunden, tilligemed sin Bryder, gaaet dem til Høggild Mølle, hvor de Begge tjente og hvor de ankom Kl. imellem 4 og 5 om Morgenen. Formodentlig er Maren Christensdatter slet ikke gaaet i Sæng, for ei at sove over sig; men da et af Møllerens Børn, en lille Pige, omtrent Kl. 7 kom udi Kjøkkenet, fornam hun en Jamen fra det ligeoverfor, en halv Snees Skridt derfra, beliggende Svine huus, bag hvilket hun, da hun løb hen for at see Hvad det var, fandt Maren Christensdatter liggende, svømmende i sit Blod og med den venstre Haand naglet fast til Jorden, idet en gammel, simpel Foldekniv var boret saaledes igjennem den Ulykkeliges Haand og ned i den frosne Jord, at Man formelig maatte bruge Magt til at trække den ud, da endog Skaftet var trykket med ind i Haanden. Den Ulykkelige jamrede sig kun endnu saa smaat og syntes næsten aldeles bevidstløs, da hun blev bragt ind, ligesom hun ogsaa i Førstningen aldeles ikke kunde tale. Ved Lægeundersøgelsen befandtes hun at have, foruden saaret i Haanden, erholdt 45 Stik i Hoodet og et saa dybt Saar i Halsen, at Luftrøret er laderet, Uagtet der formeentlig ikke er Fare for hendes Liv, er hendes Tilstand dog saaledes, at intet formeligt Forhør hidtil har kunnet anstilles med hende; men efter hendes Yttringer maa man antage, skjøndt hun forsikkrer aldeles ikke at kunne erindre hvorledes at det egentlig er gaaet til eller at have bemærket sig Voldsmandens Udseende og Klædedragt, at hun er bleven overfaldt i det Øieblik at hun har aabnet Kjøkkendøren og derefter er bleven trukket om paa det Sted, hvor hun fandtes og hvor der endnu laae hele Lokker af hendes afrevne Haar. Ogsaa denne Gang har der aldeles Jntet været at opdage, der kunde lede til Svor efter Udaadsmanden; kun vil Man, uden videre at lægge Mærke dertil, ud paa Natten have seet en ukjendt Person baade ved Faderens Huus og ved Møllen. - Maren Christensdatter er en 20-aarig, jævn Bondepige, hvem Præsten og alle hendes Omgivende rose som en særdeles sædelig og anstændig Pige, der fra sine Tjenester har de bedste Vidnesbyrd om Flid og Retsindighed. Gaarden Jomfruebakken. Parcel af Mariager, Kloster, er med Teg værk og halv Kirketiende solgt af Hr. Harboe til Hr. Oberstlieutenant v. Voss i Aalborg for 8,000 Rbd., og skal tiltrædes til April d. A. - Krostedet Pinen skal i disse Dage være kjøbt af Hr. Kjøbmand Chr. Bøstrup i Skive for 5,000 Rbd. (Aalb. og Vib. Av.)